Rønne den 22. februar 2023

**Referat af Bornholmsk Amatørscenes ordinære generalforsamling**

**Torsdag den 22. februar 2024 kl. 19.00**

i Café’en på Rønne Theater

Formand Brian Horst Sørensen bød de fremmødte velkommen.

Derefter blev sangen Per Koffed sunget, som indledning

**DAGSORDEN:**

**0.** Valg af dirigent

Bestyrelsen foreslog Ebbe Munch Larsen som blev valgt og konstaterede at generalforsamlingen var lovlig

indkaldt. På hjemmesiden 4. februar 2024, på mail til medlemmer 8. februar 2024 samt en reminder på

mail den 15. februar 2024. Ligeledes adviseret på facebook.

**1.** Formandens beretning:

Bornholmsk Amatørscene - Formanjs berætninj for 2023.

Vi hâr au i år set nonna udå vora medlemmer forlada lived.

Vores æresmedlem Lars P. Dahl e gåd bort, - å Camilla Cordua som hâr mævirkad i flera å BA&#39;s teaterstykker

hâr på ulykkelig vis mistad lived.

Jâ håber I ve rajsa jær å æra dom mæ et minuts stilhed!

Tak.

2023 va – som I ju vedd - åred hvor goa folk sâ farvæl te bestyrelsespåster i Bornholmsk Amatørscena, å vi

fik nya folk inj, bådde nyer formanj, næstformanj å ny sekretær. Ajle e gåd te opgavan mæ gejst å godt

humør, så tak for det. Hær ve jâ dog gjerna saj kassererinj en ekstra stor tak, for de e dajligt å hâ denj goa

stabiliteten, som vi hâr i daj. Vi hâr jo en del udgjefter, å unjeskodd, i år som i år, hvor vi inte hâr nânj

billetinjtægt… å dær e de ju vigtigt å hâ en erfarinj kasserera, som kanj forvissa vos om a ded inte ser helt

svort ud, sæl om vi tærer på kassabeholdninjen.

Livæl hâr vi i bestyrelsen i åred, som e gåd, kjekkad en del på vora udgjefter. Særlig husalajan for vores

lager e en stor påst, som ser al for stor ud, men hvor vi inte har funjed en bær løsninj – inu, alse. Te

gjengjæl fânt vi udå a vi kanj spâra på en forsikrinjsudgjeft nu frå 2024, å vi snakker ota om hvordan vi kanj

hojla udgjefterna neda… hvornår BA gjer gaver hâr til eksempel vad på snak flera gonga.

Denj storsta gavan vi hâr gjed ud i år va te Rønna Theater – som i 2023 fajrada 200 års jubeliom. De skujle

inte gå stilla for saj, å vi e majed glâ for a vi kunje begava teâtered ver å lava en del å jubelioms-kabareten,

som ble opført i starten å december. Då fik jâ lov å prøva kræfter mæ en teaterproduktion i rollan som

formanj for forsta gång, - å ded gjek semænj majed godt, synes jâ. Vi lykkedes mæ en flot festforestilling –

”Râsapâsinj i piblamarken”, som bestyrelsen accepterada a jâ skrev samman å replikker frå Wessels to goa,

gamla stykker. Tak te ajle di rutinerade kræfter, som jolp te bådde mæ kulisser, rekvisitter å skuespil – å tak

te di nye som au va på bânan mæ sminka å skuespil. Det stora arbaj va ded mesta udå gavan, så ded

kostada inte BA så många pænja. Å bådde publikum å Rønna Theater va glâ for forestillinjen.

Au stor tak hærfrå te Mette Gude å Søren Jensen for å sponsera di 200 halla smorda bollerna, som

Bornholmsk Amatørscena forærade di mæverkende aktørerna. Di gjore lykka, ska jâ hælsa å saj!

3. august vâ au en lykkans dâ! Då fik jâ en email frå Finn Rubi Mortensen, som hadde arrad nonna gamla

stilahæfter frå sinj far, som hadde dom frå sinj fâr. Ded va nonna borrinjholmska komedier hanj - farfârinj

alse - hadde skrevved å som hanj - bællabællinj - inte viste va hanj skujle gjorra å. Jâ I kanj ju nok tænkja

jær, a jâ va fyr å flamma me’ed samma, å injan dâjn va omma hadde ja troffed dom – ja, hansa konna va au

mæ – te kaffe på enj café i Gudhjem; Jâ hadde fåd overdrâgad di håndskrevvena komedierna; Å jâ hadde

fåd lov te a Bornholmsk Amatørscena frit fremover må opføra dom! Di va lykkelia auer a di hadde funjed

goa fok te å ta saj å di stilahæfterna. Ja, å lykkelier vâ jâ mæ. Ja, jâ fikj enjdå aftalan om a vi må opføra di

værkerna, som alse e skrevvena i Nexø udå Henry Mortensen, på skrift. Lissom jâ au hâr fåd skriftligjort

denj aftâlan Bornholmsk Amatørscena hâr haft i monga år me Helene Hjort å henjes brødra om a vi må

opføra værker udå Hans Hjorth. Tak te bådde Finn Rubi Mortensen å Helene Hjorth for på dænj mådanj å

hjælpa vos mæ å hojla denj borrinjholmska komedian i live.

Helene Hjorth kunje for resten inte hjælpa mæ å opklâra hvor denj flotta håndbroderda døgginj, som

fremkom ver sista generalforsamlinj, kommer frå. Sæl om hon bådde fotograferde, å sendte billeder te sinj

broer... så de e stadi et mysterium, dær venter på sin opklârinj.

Bestyrelsen motâr âu fortsat henvendelser frå folk, som gjerna ve foræra vos særlia rekvisitter, kostumer,

parykker mæ mera, som vi gjerna tar imo mæ de forbehojled, at vi så disporerer auer sâgerna som vi ve.

For vi har många sâger på lager – sæl om vi i efteråred rømmada lid ud på en arbajsdâ for bestyrelsen. Tak

te Mia Blom for sammen me Mette gude å jælpa så godt te mæ sortering bland kostumer å smårekvistitter,

– sæl om du valde å træda ud å bestyrelsen i juni, Mia, e du stâdi mæ på å løfta en stor opgava omkinj

kostumerna! Tak for det.

Ja, å du repræsenterer ju âu Bornholmsk Amatørscena i Rønna Theaters bestyrelse sammen mæ Erik

Hørringsen. De e dajlit a I føller plânerna omkring renovering å ombygninj så tæt, så vi kanj lægga vore

plâner dærefter. Ja, tak for ajle di kræfterna, I lægger i bestyrelsen dær te gaun for vos ajle.

Jâ ve au gjerna saj Rønna Theater tak for a vi kanj varra hær i hused te vores bestyrelsesmøder. De e vi

majed glâ for. Å tak te Fanikke, som hjælper os med vores mailkonti. … Å kansje e dær nânj jâ glemmer å

takka? Ja, jâ ve i hvert fald takka daj, som e medlem å Bornholmsk Amatørscena.

Så hær te sist ve jâ gjerna, a vi ijen rejser vos å gâler ed leve for Bornholmsk Amatørscenes fremtid.

3 gånga hurra.

Lænje leve Bornholmsk Amatørscena. Hurra - hurra – hurra.

Brian Horst Sørensen,

Formanj

Bornholmsk Amatørscene 22. februar 2023

Formandens beretning er godkendt med rosende kommentarer fra flere medlemmer. En smuk,fantastisk og

fyldestgørende beretning.

**2.** Kassereren fremlægger det reviderede regnskab (kopi medsendt)

Der spørges ind til lagerrum for kostumer, da det er en stor udgiftspost. Et medlem vil undersøge om der er

er muligheder for opmagasinering et andet sted som måske er ledigt. Brian hører nærmere.

Der luftes også muligheden for at holde loppemarked og skære ned på kostumelageret og få lidt indtægt på

den måde.

**3.** Valg af medlemmer til bestyrelsen

Disse er på valg:

**Brian Horst Sørensen** – for 2 års periode- Genvalgtes

**Søren Jensen** – for 2 års periode- Genvalgtes

**Mia Blom** (udtrådt) – for 1 års periode- Genopstillede ikke.

Disse er ikke på valg i år:

**Mette Helt Gude**

**Ole B. Johansen**

Bestyrelsen pegede på Benny Hansen, som blev valgt til bestyrelsen. Benny er valgt for den 1 årige

periode som resterede af Mia Bloms valgperiode.

1. Valg af suppleant og revisor, samt medlemmer til repræsentantskabet i Rønne Theater
   1. Valg af suppleanter – i år er **Erik Hørringsen** på valg – for 2 års periode -Genvalgt

**Jimmy Toghøj Hærup** er ikke på valg i år

* 1. Valg af revisor – i år er **Lisbeth Krak Hansen** på valg- Genvalgt

**Lene Borg** er ikke på valg i år

* 1. Valg af medlemmer og personlige suppleanter til Rønne Theaters repræsentantskab

*Nuværende medlemmer: Nuværende suppleanter (sideordnede):*

**Brian Horst Sørensen**- Genvalgtes **Anne-Grethe Rasmussen**- Genvalgtes

**Erik Hørringsen**- Genvalgtes **Charlotte Kozuch**-Genvalgtes

**Mia Blom**- Genvalgtes **Jimmy Toghøj Hærup**- Genvalgtes

**Søren Jensen**- Genvalgtes

**Ebbe Munch Larsen**- Genvalgtes

1. Bestyrelsen forelægger sine planer for den kommende periode

Bestyrelsen har planer om at opføre stykket “Præstapajans hævn” af Henry Mortensen. Formanden/BA er blevet kontaktet af Henry Mortensens barnebarn, som har foræret BA flere kladdehæfter med håndskrevne stykker på Bornholmsk. Formanden har gennemlæst stykkerne og vi er i bestyrelsen blevet enige om at opføre et stykke som BA ikke tidligere har opført. Formanden gengiver et kort resume af stykket under generalforsamlingen.

Der vil blive tale om ca 11 forestillinger i november 2024. Der tales ligeledes om at vi måske skal forsøge med 2 forestillinger om lørdagen, så der bliver nogle flere eftermiddagsforestillinger. Der er flere medlemmer der synes det lyder fornuftigt, gerne midt på eftermiddagen.

Da stykket er håndskrevet, skal det renskrives, så det kan læses af alle. Dette arbejde er vi i gang med. Vi kan sagtens være flere som kan hjælpe i BA med dette hvis nogen har lyst at renskrive nogle sider. Formanden skal da kontaktes da han har oversigt over hvilke sider der er ved at blive renskrevet.

1. Fastsættelse af årskontingent p.t. kr. 100,- pr. medlem uændret dette år.
2. Behandling af indkomne forslag (skal være bestyrelsen i hænde senest 5 dage før generalforsamlingen) Ingen indkomne forslag.
3. Eventuelt

Der var stor ros til formanden og bestyrelsen for arbejdet med Bornholmsk Amatørscene og anerkendelse af det frivillige arbejde.

Referent

Mette Gude